Connemarako poni

Connemarako ponia, (Irlandako gaeleraz: Capaillín Chonamara, Pónaí Chonamara edo Capall Chonamara), Irlandako Connemara eskualdean, Galway konderrian, jatorria duen bertako zaldi arraza da. Bere tamaina zein ezaugarriengatik ponien sailkapen taldean sartzen da.

Irlandako poni arraza ezagunena izanik munduan barrena ere nahiko ospetsua egin da. Esate baterako Connemarako poniaren munduko bigarren kopururik handiena Frantzian dago.

Connemara eskualdea Irlandako mendebaldeko kostaldean kokatzen da, Galwayko konderrian. Connemarako paisaian txillardi handiak, harrizko hormek mugatutako larre zabalak, lakuak eta zohikaztegi ugari dago.
Oso arraza landatarra da eta poni hauek bertako eremu latzetan libre bizi dira.

Arrazaren jatorria 
Zenbaitzuentzat Connemarako poniak bikingoek Irlandara ekarritako Eskandinavia aldeko ponien ondorengoak dira. Esate baterako Fjord zaldia edo islandiar ponia.

Beste hainbat teorien arabera, Kondaira hutsak hainbat adituentzat baina hala ere nahiko sustraituak bertako jendearen iritzian, Connemarako poniek Espainiako Itsas Armada Garaiezineko zenbait itsasontzi 1588. urtean bertako kostaldean hondoratzerakoan salbatu ziren andaluziar zaldien odola dute edo haien ondorengo zuzenak dira. Andaluziako zaldi haiek bertako poni arraza zaharra "findu" bide zuten.

Hirugarren teoriaren arabera poni hauek egun desagertutako eta XIII. mendean jada ezaguna zen Irish Hobby poni arrazaren ondorengoak dira.

Benetazko jatorria zehazti ezinik, gauza jakina da poni hauek beste hainbat zaldi arrazen eragina izan dutela azken mendetan. Esate baterako arabiar zaldi, Hackney (zaldi) eta Thoroughbred zaldi arrazekin gurutzatuak izan dira zaldi mota hobetzeko eta altuera handitzeko.

Arraza kontserbatu eta garatzeko Irlandan Connemara Breeder's Society elkartea sortu zuten 1923. urtean.

Ezaugarriak

Erreferentziak

Kanpo estekak 
  Connemara Pony Breeders Association
  Connemara Pony Breeders Society
  American Connemara Pony Society
  British Connemara Pony Society
  Profile
  International Committee of Connemara Pony Societies
  Connemara Pony Breeder Online Pedigree Resourses

Argazki galeria 

Poniak
Connemara
Irlandako bertako zaldi arrazak